നിലന്പൂരില് നില്പ് സമരം നടത്തി നിലന്പൂര്: സഹകരണ മേഖലയെ തകര്ക്കാനുള്ള കേന്ദ്ര,സംസ്ഥാന സര്ക്കാരുകളുടെ നീക്കങ്ങള്ക്കെതിരെ കേരള അര്ബന് ബാങ്ക് സ്റ്റാഫ് ഓര്ഗനൈസേഷന് സംസ്ഥാന കമ്മിറ്റി നിലന്പൂരില് നില്പ് സമരം നടത്തി. കേരളത്തിലെ മുഴുവന് അര്ബന് ബാങ്കുകളുടെയും മുന്നില് നടത്തുന്ന സമരത്തിന്റെ സംസ്ഥാനതല ഉദ്ഘാടനം സംഘടനയുടെ സംസ്ഥാന പ്രസിഡന്റും മുന് മന്ത്രിയുമായ ആര്യാടന് മുഹമ്മദ് നിര്വഹിച്ചു. കേരളത്തിന്റെ സഹകരണ മേഖല ഇന്ത്യക്കു തന്നെ മാതൃകയാണെന്നും ഇതു ഇല്ലാതാക്കാനാണ് കേന്ദ്ര സര്ക്കാര് ശ്രമിക്കുന്നതെന്നും ആര്യാടന് പറഞ്ഞു. ഇതിനെ ശക്തമായി എതിര്ക്കേണ്ട കേരളാ സര്ക്കാര് നടപടിയെ പ്രോത്സാഹിപ്പിക്കുകയാണ് ചെയ്യുന്നത്. കേരള ബാങ്ക് ഇതിന്റെ ഉദാഹരണമാണ്. ഇക്കാര്യത്തില് കേന്ദ്രവും കേരളവും ഒരു പോലെ ഉത്തരവാദികളാണെന്നും ആര്യാടന് മുഹമ്മദ് പറഞ്ഞു. ചടങ്ങില് പാലോളി മെഹബൂബ് അധ്യക്ഷത വഹിച്ചു.